《楞伽峡》
明代·李邦义

之官千里画船开，峡水滨滨绿似苔。两岸断纹栖石壁，数联瀑布泻瑶堆。

山花有意供迎送，沙鸟无心任去来。愧我十年廊庙上，不知清梦几番回。

作者简介：李邦义，字宜之。连州人。明世宗嘉靖三十五年（一五五六）进士。知上虞县，以绩最召为户科给事中，转兵科都给事，升太常寺少卿，卒年五十七。清同治《连州志》卷七有传。